=== Retsforfølgelser af den kryptocalvinistiske bevægelse ===
Medens han [[1614]] var [[dekan]] i det filosofiske [[fakultet (universitet)|fakultet]], begyndte
de bekendte dogmatiske retsforfølgelser, der tilintetgjorde den
[[kryptocalvinisme|kryptocalvinistiske]] bevægelse og banede vejen for den lutherske enevælde i [[Folkekirken|Den danske Kirke]].
Ortodoksiens forkæmper, den
teologiske professor [[Hans Poulsen Resen]], fandt i Brochmand sin mest trofaste
kampfælle.<br />
[[Præst]]en [[Oluf Kock]] blev dømt for sit utilbørlige angreb
på Resen, men denne, der var udset til at være Sjællands biskop,
måtte dog, førend han tiltrådte embedet, efter [[konge]]lig befaling
udarbejde et forsvarsskrift, som skulle forelægges de københavnske
professorer og landets bisper, og hvori han gjorde rede
for sit dogmatiske standpunkt.<br />
På et møde, der afholdtes på
universitetet, forelæste Brochmand skriftets otte kapitler, hvortil Resen føjede
nogle yderligere forklaringer. Da Brochmand derefter skulle afgive sin
erklæring, udtalte han sig i fuld overensstemmelse med Resen og
påstod, at skriftet intet indeholdt, som stred imod Guds Ord og
Den danske Kirkes [[symbol]]ske [[Trosbekendelse|bøger]]. 1615 tiltrådte Resen
bispeembedet, og samtidig hermed forfremmedes Brochmand til professor i
[[teologi]] og kreeredes endnu samme år til dr. theol.
Religion Historie Videnskab Ledelse Organisationer Uddannelsesinstitutioner Universiteter Ledere